1932 йылдың 1 апреленән Лавров — штаттағы доцент, ә 1933 йылда — профессор вазифаһын башҡарыусы, түбән үҫемлектәр систематикаһы кафедраһы мөдире. 1933—1934 йылдарҙа — биология факультеты деканы. 1937 йылдың 29 октябрендә Юғары аттестация комиссияһы Лавровты профессор дәрәжәһендә раҫлай. Томск университетынан тыш ул Томсктың бер нисә юғары уҡыу йортонда уҡыта. 1935—1941 йылдар Биология ғилми-тикшеренеү институтының мөхбир ағзаһы, түбән үҫемлектәр систематикаһы бүлеге мөдире, ағасты боҙоусылар- бәшмәктәр менән көрәш буйынса лаборатория ойоштороусыһы һәм етәксеһе. 1923—1940 йылдарҙа Лавров Томск үҫемлектәр һаҡлау станцияһының консультанты була. 1946—1947 йылдарҙа ул Томск дәүләт университеты эргәһендәге Себер ботаника баҡсаһының үҫемлектәрҙе һаҡлау бүлеге етәксеһе була. 1951 йылда ТГУ-ның түбән үҫемлектәр кафедраһы юғары үҫемлектәр һәм геоботаника кафедраһы менән берләшә, унда Лавров профессор вазифаһын ала.